CELEX: 32022D0124
Language: bg
Date: 2022-01-25 00:00:00
Title: Решение (ЕС) 2022/124 на Съвета от 25 януари 2022 година относно сключването от името на Европейския съюз на Протокола за изменение на Споразумението за въздушен транспорт между Съединените американски щати и Европейската общност и нейните държави членки

31.1.2022   
               
               
                  BG
               
               
                  Официален вестник на Европейския съюз
               
               
                  L 20/38
               
            
         РЕШЕНИЕ (ЕС) 2022/124 НА СЪВЕТА
         от 25 януари 2022 година
         относно сключването от името на Европейския съюз на Протокола за изменение на Споразумението за въздушен транспорт между Съединените американски щати и Европейската общност и нейните държави членки
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 6, буква а) от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     В съответствие с Решение 2010/465/ЕС на Съвета и на представителите на правителствата на държавите членки на Европейския съюз, заседаващи в рамките на Съвета (2), Протоколът за изменение на Споразумението за въздушен транспорт между Съединените американски щати и Европейската общност и нейните държави членки, подписано на 25 и 30 април 2007 г. (наричан по-нататък „Протоколът“), беше подписан на 24 юни 2010 г., при условие че бъде сключен на по-късна дата.
                  
               
                     (2)
                  
                  
                     Протоколът е ратифициран от всички държави членки, с изключение на Република Хърватия. Република Хърватия трябва да се присъедини към Протокола в съответствие с член 6, параграф 2 от Акта за присъединяване от 2012 г.
                  
               
                     (3)
                  
                  
                     Протоколът следва да бъде одобрен.
                  
               
                     (4)
                  
                  
                     Тъй като член 5 от Решение 2010/465/ЕС относно предоставянето на информация от държавите членки повече не е необходим, този член следва да престане да се прилага от датата на влизане в сила на настоящото решение,
                  
               ПРИЕ НАСТОЯЩОТО РЕШЕНИЕ:
         
            Член 1
            Протоколът за изменение на Споразумението за въздушен транспорт между Съединените американски щати и Европейската общност и нейните държави членки, подписано на 25 и 30 април 2007 г. (наричан по-нататък „Протоколът“), се одобрява от името на Европейския съюз (3).
         
         
            Член 2
            Председателят на Съвета пристъпва, от името на Съюза, към размяната на предвидените в член 10 от Протокола дипломатически ноти.
         
         
            Член 3
            Член 5 от Решение 2010/465/ЕС престава да се прилага от датата на влизане в сила на настоящото решение.
         
         
            Член 4
            Настоящото решение влиза в сила на датата на приемането му.
         
         
            Съставено в Брюксел на 25 януари 2022 година.
            
               
                  За Съвета
               
               
                  Председател
               
               C. BEAUNE
            
         
         
            (1)  Одобрение от 14 декември 2021 г. (все още непубликувано в Официален вестник).
         
            (2)  Решение 2010/465/ЕС на Съвета и на представителите на правителствата на държавите членки на Европейския съюз, заседаващи в рамките на Съвета, от 24 юни 2010 г. относно подписването и временното прилагане на Протокола за изменение на Споразумението за въздушен транспорт между Съединените американски щати, от една страна, и Европейската общност и нейните държави членки, от друга страна (ОВ L 223, 25.8.2010 г., стр. 1).
         
            (3)  Текстът на протокола е публикуван в ОВ L 223, 25.8.2010 г., стр. 3, заедно с решението за подписване.